ପ୍ରାଲିଡୋକ୍ସାଇମ  ( 2- ) ହେଉଛି ଏକ ଔଷଧ ଯାହା ଅର୍ଗାନୋଫସଫେଟ, ଆଣ୍ଟିକୋଲିନେଷ୍ଟେରେଜ୍ ଏବଂ ସ୍ନାୟୁ ଏଜେଣ୍ଟ ବିଷକ୍ରିୟା ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଟ୍ରୋପିନ୍ ସହିତ ଏକତ୍ର ବ୍ୟବହୃତ ହୁଏ । ଏହା କାର୍ବାମେଟ ବିଷକ୍ରିୟା ଚିକିତ୍ସା ପାଇଁ ବ୍ୟବହୃତ ହୁଏ ନାହିଁ । ଏହା ଶିରା କିମ୍ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ପଷ୍ଟ ଦୃଷ୍ଟି, ମୁଣ୍ଡବିନ୍ଧା, ନିଦ୍ରାଳୁ ଭାବ, ଅଇ, ଦ୍ରୁତ ହୃଦସ୍ପନ୍ଦନ, ଉଚ୍ଚ ରକ୍ତଚାପ ଏବଂ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା ହୋଇପାରେ । ଏହା ଅକ୍ସାଇମ୍ ପରିବାରର ଏକ ଔଷଧ । ୧୯୬୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ପ୍ରାଲିଡକ୍ସାଇମକୁ ଅନୁମୋଦନ କରାଯାଇଥିଲା । ୨୦୨୧ ସୁଦ୍ଧା ଏହାର ଏକ ଗ୍ରାମ ପିଛା ମୂଲ୍ୟ ପ୍ରାୟ ୯୦ ଡଲାର ଥିଲା । ଆଟ୍ରୋପାଇନ୍ ଏବଂ ଡାଏଜେପାମ ସହିତ ଏକ ଅଟୋ ଇଞ୍ଜେକ୍ଟର ମଧ୍ୟ ଉପଲବ୍ଧ । କେତେକ ମିଲିଟାରୀ ସେମାନଙ୍କର ସୈନିକମାନଙ୍କୁ ଏହି ଅଟୋ ଇଞ୍ଜେକ୍ଟର ଯୋଗାନ୍ତି ।